text: Snevinteren fortsætter på anden måned
  18 februar 2010 kl. 10.03
  Snebygerne slog igen til i dag i Syd- og Sønderjylland, så nu er snevinteren gået ind i den anden måned. Det gik især ud over den vestlige del af regionen fra Esbjerg til Tønder.
  I Tønder tog de 58 mand på kommunens snerydningshold en ny tørn. Frem til 31. januar har de oparbejdet 5.000 overtimer.
  Der er kun udsigt til, at det fortsætter med glatte veje og snebyger.
  Vejrudsigten fra DMI lyder som en gentagelse:
  Det bliver skyet med sne en stor del af tiden samt stedvis snefygning.
  